Для Сяргея Пятровіча кола часу не толькі вобразнае паняцце. Сапраўдныя колы (масіўныя, драўляныя), зробленыя ракітніцкімі майстрамі ў пачатку мінулага стагоддзя і дастаўленыя педагогам у пачатку ХХІ стагоддзя ў фонды школьнага музея, — адны з самых адметных і самых вялікіх экспанатаў. Як і належыць законам фізікі, гэтыя колы круцяцца. Як і належыць законам музейнай педагогікі, яны здзіўляюць наведвальнікаў, прымушаюць зацікавіцца побытам продкаў.